Algav saade valmis tänu J. Meyer'i teenistuse toetajatele.
IGAPÄEVAELU RÕÕMUD
Usule tuleku juures on kõige imelisem aspekt,
et Kristus hakkab sinus elama ja sa saad Jumala kodukohaks.
Leian, et kui meie elus oleks rohkem vaimustust,
siis ei kaotaks me ka kunagi lootust.
Kas mõistate, et olete Jumala kodu?
Kahjuks käisin aastaid koguduses ega teadvustanud seda endale.
Teenisin koguduses ning mu abikaasa oli seal vanem.
Seejuures ma ei teadnud, et Kristus elas minus.
Püüdlesin alati millegi poole.
1976. aasta hommikul Jumal puudutas mind
ja minus tärkas tohutu nälg Jumala Sõna vastu.
Õppisin Jumala sõna ja pidasin väikest piiblitundi.
Palvetasin ühel hommikul vannitoas:
"Tunnen, et püüdlen Sinu kui millegi kättesaamatu poole."
Kogesin, kuidas Jumal ütles,
et tegelen väliselt, kuid peaksin vaatama sisse.
Ma ei mõistnud, et Jumal on mulle nii lähedal kui hingeõhk.
Ta tahtis minuga olla lähedases suhtes
ning ma ei pidanud Teda kaugelt otsima.
Jumal on meile tõotanud, et ei hülga meid eales.
Kui võtad Kristuse vastu,
siis on Ta sinu Päästja, Sõber, Isa - kõik vajalik tuleb koheselt sinusse.
Seetõttu usun, et Tema vastu võtmine on niivõrd oluline.
Paljude arusaam kristlusest
piirdub koguduses käimise ja Jeesusesse uskumisega.
Käin koguduses, usun Jeesusesse ning püüan hästi käituda.
Nii paljud inimesed püüavad olla head.
Nad peavad seda eesmärgiks.
Kas me siis ei peakski selle poole püüdlema?
Võid seda surmatunnini üritada.
Sa ei suuda seda täielikult, kui headus ei ela sinus isikuna.
Temata me pole head.
Ainult Jumal on hea.
Tema peab muutma meie sisemist tahet.
Isegi kui suudaksime midagi head teha,
on see piiblikohaselt liha tegu ega pole Jumalale meelepärane.
Üksnes Kristuse kaudu võime olla Jumalale meelepärased.
Kõik lähtub Temast.
Jumal on keskpunkt iga uskliku olemuses.
Jumal peab uskliku elu igas valdkonnas olema keskpunkt.
Jumal ei taha olla sinu elu osa üksnes pühapäeval.
Selles kastis, kust sa nn lased ta 45 min välja.
Ta tahab valitseda täielikult.
Ta tahab olla osa igas sinu elu valdkonnas.
Ta tahab olla sinuga üks.
Sina Temas ja Tema sinus.
Jeesus ütles hämmastavaid asju.
Ta ütles, et on oma Isaga üks.
See käis ju Jeesuse kohta.
Pea meeles, et Ta sai inimeseks siin maailmas.
Ta oli Jumalaga nii täidetud
nagu meiegi saame olla, kui võtame Kristuse vastu.
Ta ei teinud seda enda pärast, vaid tegi seda meie eest,
võttes meie patud ning makstes meie karistuse.
Ta kannatas ning koges kiusatusi.
Ta koges kõike, mida meiegi,
kuid Ta ei teinud pattu, mistõttu võis Ta ristil surra,
et murda patu vägi meie kõikide elus.
Ta oli Jumalaga üks.
Ühtlasi ütles Ta seda, mida kuulis Isa ütlevat.
Selles on mul küll arenguruumi.
Kas ütlesite täna midagi,
mida Jumal pole öelnud ega ütlekski kunagi?
Ta ütles, et teeb vaid seda, mida näeb Isa tegevat.
Just, õige reaktsioon.
Armas Jumal!
Tahan, et suhtuksite sellesse tõsiselt.
See kõlab küll humoorikalt,
kui küsin, kas keegi ütles midagi, mida Jumal ei ole öelnud.
Loomulikult oleme seda teinud.
Tahan, et jõuaksime punkti,
kus teame, et oleme seda teinud, kuid tahame selle osas muutuda.
Ma tahan olla Temaga üks ja muutuda Tema sarnaseks.
Tahan Temaga vahetult suhelda ning mõista, et Ta elab minus.
Tahan, et see oleks minu mõtteviis.
Oleme selles veendunud.
Me ei pea Teda kaugelt otsima.
Ta ei lahku, sest tegin midagi valesti.
Ta on kogu aeg kohal.
Avame Johannese 17:10.
Aitäh, Isa Sinu sõna eest.
Tean, et see muudab elusid.
"Ja kõik minu oma on sinu oma.."
Jeesus palvetab praeguseks juba tuntud palve.
"Ja kõik minu oma on sinu oma ja sinu oma on minu oma.."
Kas sa saad öelda, et Jumalale kuulub kõik sinul olev?
Teine pool salmist on meeldivam.
Seda tunnistate kiirelt.
Kõik, mis oli Jeesusel, oli Jumala käsutuses.
Mõtted, suhtumised, vara, süda, kodu ja meelelahutus.
Jumalale kuulub kõik.
Loodan, et oled valmis kasvama.
Meil pole mõtet tulla kokku,
plaksutada, kuulata minu jutlust ja pärast sama moodi edasi elada.
Läheksin parema meelega koju ja kiigutaksin enda lapselapsi.
Ma ei taha olla vahepeal, kes olin ja kes peaksin olema.
Tahan käia Jumalaga täiel määral.
Usun, et täna on siin võidmine, et minna Jumalaga kogu tee lõpuni.
Ja kõik minu oma on sinu oma.
Sinu oma on minu oma.
Johannese 16:15:
Kõik, mis on Isal, on minu päralt, seepärast ma ütlesin,
et ta võtab minu omast ja kuulutab (avab ja edastab) teile."
Meie suhe Püha Vaimuga on tõeliselt oluline.
Jeesus ütles enda jüngritele,
et neile on parem, et Ta lahkub, sest muidu ei saa Püha Vaim tulla.
Kuidas on parem, et Jeesus pole meiega kogu aeg kaasas?
Ta suutis olla vaid ühes kohas, kuid Jumala Vaim igal pool.
Ta saab meid igaüht vajalikult viisil aidata.
Seda üle maailma ööpäevaringselt.
Ta võtab selle,
mida Kristus ostis enda verega ning ilmutab seda meile
ja õpetab meile Jumala Sõna, et teaksime, mis meile kuulub.
Ta õpetab meile Jumala Sõna.
Ära arva, et suudad ilma Temata Jumala Sõna õppida.
Püha Vaim peab seda sulle õpetama.
Ta peab seda sulle ilmutama.
Ma ei suudaks teile midagi öelda, mis oleks väärt täna kuulata,
kui Püha Vaim ei võiaks sõnu, mida ma täna teile räägin.
Peame paluma, et Püha Vaim õpetaks meid,
enne kui läheme teenistusele, loeme Piiblit või mingit raamatut.
Õpime alandlikkust sügavamalt
ning loobume mõtteviisist, et suudaksime seda iseseisvalt.
Parem, et Jeesus lahkub, sest siis tuleb Püha Vaim.
Vaatame Johannese 16:7.
"Kuid ma ütlen teile tõtt: teile on parem, et ma lahkun,
sest kui ma ei lahkuks, ei tuleks Lohutaja
(Aitaja, Eestkostja ja -palvetaja Tugevdaja, Kõrvalviibija).."
Kõrvalviibija on eriti tore.
Olen siin, kas vajad mind?
Meie kõige pühamad palved väljenduvad appikarjena.
Aita mind, Jumal!
Ütle seda kasvõi sada korda päevas.
Aita mul hoida oma rõõmu.
Aita mul niita muru või koristada maja.
Aita mul liikluses sõita.
Aita mul mitte lastele liiga teha.
Aita, aita, aita..
Aita mul läbida olukord, milles hetkel olen.
Õpi Temalt abi paluma.
Kui sa ei palu abi, jääb sulle palju arusaamatuks,
Mõtled, et suudad ikka iseseisvalt oma elu elada.
Aita mind, Jumal.
Ole selles siiras ning abi tuleb.
Eestpalvetaja..
"..Teile on parem, et ma lahkun,
sest kui ma ei lahkuks, ei tuleks Lohutaja teie juurde
(lähedasse suhtesse) aga kui ma ära lähen,
siis ma saadan tema teie juurde (et oleksite lähedases suhtes)."
Kas pole tore?
Saame olla lähedases suhtes.
Algusaastatel olin religioosne ning käisin koguduses,
et lihtsalt käituda hästi ja täita kõiki ettekirjutusi.
Usun, et olin päästetud,
sest uskusin, et Jeesus oli mu Päästja, kes suri ristil minu pattude eest.
Mõistsin päästesõnumit,
kuid selgusetuks jäi osa, et Jumal elab nüüdsest minus.
Ma ei mõistnud, et Ta tahab olla minu abikäsi kõiges.
Ma ei teadnud, et Ta tahab olla osa minu igapäevaelust.
Arvasin, et Jumalat on vaja vaid hädaabijuhtudeks.
Ma ei mõistnud, et vajasin kogu aeg abi.
Mulle ei jõudnud see veel kohale.
Kui paljud mõistavad,
et nad justkui elavad Püha Vaimu erakorralises vastuvõtus?
Kui sa pole lugenud raamatuid Püha Vaimust,
siis õpi ja loe Piiblist Püha Vaimu kohta.
Loe kõike Püha Vaimust.
Minulgi on teos "Lähedus Jumalaga" (ingl k. "Intimacy with God").
Võid olla Jumalale nii lähedal, kui sa iganes sooviksid.
Ma ei tea, kas seda on saadaval,
sest kirjutasin selle üsna kaua aega tagasi.
Hangi kasvõi kellegi teise raamat.
Olen lugenud mitmeid raamatuid Püha Vaimust.
Pead seda tegema regulaarselt, et mõistaksid seda imelist väge,
võidmist, jõudu, abi, lohutust ja nõu, mis on sulle kogu aeg kättesaadav.
Sa ei pea Teda otsima, sest Ta elab sinus.
Jumal elab sinus.
Mis võiks meid morjendada?
Jumal elab sinus.
Meil kõigil on probleeme, kuid vastuste allikas elab meis.
Kui paljud mõistavad, et kui peaksime seda meeles,
siis me ei muretseks enda elu väikeste probleemide osas?
Salm 8.
"Ja kui ta tuleb,
siis ta toob maailmale selguse patu kohta ja õiguse kohta
(õige vahekord Jumalaga) ja kohtu kohta.."
Kui Püha Vaim tekitab sinus patutunnetuse,
siis ole selle eest alati tänulik.
Mäletan kui tegin pattu ega mõistnudki seda.
Mu süda oli nii paadunud,
et võisin olla inimeste vastu õel, seejuures seda ise mõistmata.
Nüüd ma ei saa seda teha.
Kui olen kasvõi veidikene karm või ebaviisakas,
siis tekib minus süütunne.
Varem ohkasin, sest mõistsin, et minuga on jälle midagi viga.
Nüüd olen aga nii tänulik, et ma ei jää teadmatusse.
Ole tänulik Püha Vaimu tunnetuse eest.
See on märk Tema armastusest.
Ta armastab sind liialt, et jätta sind omapead.
Ta armastab sind liialt, et jätta sind muutmata.
Ta on pühendunud, et sul aidata olla Jumalaga üks.
Räägin seda sõnumit kasvõi endale.
Isegi seda ettevalmistades tekkis minu sees põnevus.
Jumala Sõnas on tuntav vägi.
"..patu kohta, et nad ei usu (usalda, toetu, kinnitu) minusse;
õiguse kohta (õige vahekord Jumalaga),
et ma lähen Isa juurde ja teie ei näe mind enam;
kohtu kohta, et selle maailma vürst (kuri geenius, prints, saatan)
on süüdi mõistetud (karistus on Talle juba määratud).
Mul on teile veel palju öelda, aga teie ei suuda seda praegu taluda.
Seegi on nii hea aspekt Püha Vaimu juures.
Ta teab, millal millegagi tegeleda.
Inimesed ei tea seda.
Mõnikord võivad inimesed
teha ennatlikke järeldusi sinu probleemide osas
ning panna sind läbima midagi, mille jaoks sa pole vaimulikult valmis.
Püha Vaim teab täpset aega.
Ta teab, millal on sinu elus see õige aeg kätte jõudnud.
Uskumatu, et sa seda tegid!
Sa võib-olla ei teagi, et teed seda sama asja.
Püha Vaim pole seda sulle ehk ilmutanud.
Mõnikord peavad inimesed meid rahule jätma.
Nad ei pea meile ütlema kõike,
mida peame tegema, et oleksime tublid koguduseliikmed.
Nad peavad meie eest palvetama, et Püha Vaim ilmutaks meile.
Ma ei räägi, et me ei peaks kunagi teisi noomima.
Peame usaldama Jumalat, kes teeb meie sees tööd.
Peame usaldama Teda, kes toob meie ellu vastuseid.
Olen seda ennegi öelnud, kuid probleemi tekkimisel
ära jookse telefoni vaid Jumala juurde.
Ära küsi inimestelt nõu, kui nad isegi ei tea, mida teha.
Mõne aasta möödudes mõistad.
Isegi raamatute lugemine on üsnagi keeruline.
Üks ütleb üht ja teine teist ning sul käib see üle mõistuse.
Üks ütleb, et parem on olla vaene, teine aga, et rikkus on parem.
Jumal, mida sina arvad?
13. salmis öeldakse, et Püha Vaim juhib meid kogu tõesse.
Olen palvetanud,
et Püha Vaim kasutaks minu sõnu, et teid juhtida kogu tõe sisse.
Me pole tuttavad fraasiga ühendus Jumalaga.
See tähendab ühtsust.
Olla üksmeelsed.
Ühtsus sõnade, mõtete, motiivide, tegude ja igatsuste osas.
Kristus hakkab sinus elama, kui tuled usule ehk saad päästetud,
siis Püha Vaim elab sinu vaimus ja juhatab sind sinu olemuse keskmes.
Kui võtad täna Kristuse vastu, siis sul pole mugav teha pattu.
Teatud viisil muutud õnnetumaks.
See on tõde.
Oled ehk enne teinud midagi,
mis polnud sulle probleemiks, sest Jumal ei elanud sinus.
Nüüd aga..
Miks mulle ei meeldi enam selles baaris end täis juua?
Millest selline muutus?
Sõbrad küsivad samuti,
mis sul on viga, et sa ei taha pidutsema minna.
Mis on su probleem?
Kindlasti arvad, et oled meist nüüd parem.
Sellele järgneb kriitika ja hukkamõist.
Palun mõistke seda.
Ükskõik, millest või millesse Jumal meid ka juhib.
Kui paljud mõistavad, et meie elus on palju muutuseid?
Sind juhitakse millestki välja ja hoopis millessegi uude.
Sind juhitakse teatud inimestest eemale
ning Jumal toob sinu ellu inimesi, kellega arvasid, et ei suhtle eales.
Kui Ta teeb seda, siis pole Tema eesmärk
võtta sinult midagi või teha sind õnnetuks
vaid Ta tahab sind juhtida kõige parimasse ellu.
Sina lihtsalt ei tea, et see on parim eluviis.
Kui ka miski teeb haiget või hävitab meid,
siis võime siiski muutuda sellest sõltuvaks.
Kui paljud teavad,
et on võimalik olla sõltuvuses täiesti haiglaslikest suhetest?
See muster justkui kordub ja kordub.
See paneb küsima, mis mul on viga?
Jumal tahab sind sellest välja juhatada.
Vaatamata sellele tunned ebamugavust,
kui neid sõltuvusi eemaldatakse sinu elust.
Ühel hetkel oled vaba.
Pärast seda saad luua õigeid ja terveid suhteid
Jumal teeb palju head meile.
Kristusel on külgetõmbav omadus.
Ta tõmbab sind.
See tõmme kasvab.
Mõtle sellele, et oled esmalt vaim.
See on nähtamatu osa sinust.
Keegi pole seda leidnud, kuid teame selle olemasolust.
See on kuskil siin.
Oled vaimuinimene.
Meil on ka hing, mis on meie olemuse teine kiht.
Lisaks ka liha või keha, mida on kõigile näha.
Koosneme vaimust, hingest ja kehast.
Vaim on olulisim osa.
Vaim ja hing elavad igavesti.
Püha Vaim töötab meis, et meie hing teeks koostööd vaimuga.
Keha lõpuks kõduneb ja hävib, mistõttu saad pärast uue keha.
Hoolitse selle eest, sest see on hinge ja vaimu kodu.
Kehata ei saa sa siin reaalsuses tegutseda.
Pead selle eest hoolt kandma.
Sinu keha on Püha Vaimu tempel.
Sageli elame tagurpidi.
Muretseme välisest liialt.
Arvatavasti räägin naistele, sest mehed pole tavaliselt sellised.
Kas kulutad võrdväärselt aega
vaimselt riietumiseks kui meikimiseks, ehete valimiseks,
soengu tegemiseks ja riiete vahetamiseks?
Räägin tõsiselt.
Ütleme, et sul läheb enda korda sättimiseks tund.
Juuste pesemine, soengu tegemine, meik, kreemid, riiete valimine..
Võib-olla sa pole selline, kuid mina olen.
Mul võtab aega, et end korda sättida.
Usu mind.
Kui veedaksin selle aja vaid välisele,
kuid seevastu jätaksin sisemise poole korrastamata
või palvetaksin viis minutit, edastades meeleheitliku abisoovi.
Pole raske arvata, miks tunnen tühja, õnnetu või rahulolematuna.
Võin olla küll väliselt ilus, kuid mitte õnnelik.
Pead mõistma, et vaimne osa on välisest tähtsam.
Nähtav osa on ebaolulisem.
See elab 70-90 aastat, mõni elab isegi 100-aastaseks.
Siis aga..
Läinud.
Tagasi põrmuks.
Jumal on sinu vaimus kui suur magnet.
Ta tõmbab sind jätkuvalt enda poole,
et laseksid Tal sind juhtida.
Hing on suureks probleemiks.
Vaim räägib Jumalast ning peab Temaga suhtlust.
Selles lasub meie teadvus.
Hing ei räägi Jumalast vaid sinust.
See räägib, mida sina mõtled, arvad, tahad ja tunned.
Hinges kohtud iseendaga.
Kehaga saad kontakti maailmaga.
Hing on meie keskpunkt ning see on äärmiselt oluline.
Jumal tahab selle vallutada, et see oleks üks vaimuga,
et sellest sündinud koostöös näeks maailm keha läbi Jumalat.
Jeesus ütles, et läbi Tema näeme Isa.
Kui oled näinud Jeesust, siis oled näinud ka Isa.
Jeesuse hinges ei olnud pattu.
Hing räägib, mida sa tahad, arvad ja tunned.
Selle sõnumi pealkiri on õigustatult "Mõtlen, tahan, tunnen".
See käib meis kogu aeg.
Ma mõtlen, tahan, tunnen..
Kas pole tõsi.
Räägime seda ka Jumalale.
Selle asemel et küsida Jumalalt, mida Tema tahab
ja õpetada Tema moodi mõtlema ning tundma.
Siiski räägime Jumalale, mida mõtleme, tahame ja tunneme.
Räägime, et teised kuulaksid, mida tunneme ja arvame.
Meile kuulub kõik, milleks Kristus kuuletus Jumalale.
Selle saamiseks peame vaimselt küpseks kasvama.
Vaimne küpsus on väga oluline.
Mul on midagi, mis aitab sind sel teekonnal.
4-osaline audioseeria "Minu süda - Kristuse kodu".
Põhifookus on Kristusel, kes elab sinus.
Jumal on teinud sinust enda kodu.
See teeb sind täiesti teistsuguseks olendiks.
Kui Jumal tuleb sinusse elama, siis muutub ka sinu loomus.
Kui sa ei mõista neid asju, siis julgustan sind õppima.
Pead mõistma, kes on Jumal ning kes sa oled Temas.
See annab sulle kindluse ja julguse elada Jumala poolt ettemääratud elu.
Saadame peagi sulle lisainfot selle pakkumise kohta.
Pärast pausi on mul sulle tähtis sõnum.
Hangi juba täna endale
4-osaline õpetusseeria "My heart..Christ's home"
Õpi juba täna elama rahus ja võidus.
Lisainfo tellimise kohta ekraanil:
Kas sul on hetk aega?
Vaata seda..
Paljud istuvad praegu ekraanide taga enda kodus.
Mõista, et Jumal teab
sinu vajadusi ja nime ning on kuulnud sinu palveid.
Sinu elus on midagi äkitselt muutumas.
Ära mõtlegi alla anda.
Jumal on ustav.
Ta on lõpuni ustav.
Kui vaatad regulaarselt minu saateid,
siis võiks öelda, et võtan osa sinu vaimulikust elust.
Räägin sulle igapäevaselt Jumala Sõna.
Loodan ja palvetan, et need aitavad sul
ületada midagi, mida sa ei suudaks teisel viisil.
Täna palun, et sina hakkaksid ka meie partneriks.
Usun, et Jumal tahab, et see ahel töötaks sel viisil.
Toetame üksteist.
Meie partneriks hakates oled igapäevaselt meie eestpalvetes.
Meie töötajad palvetavad erinevate koostööpartnerite eest.
Samuti on sul võimalus panna oma usk proovile.
Tähtis on nii vastu võtta kui ka edasi anda.
Partnerlusel on mitmeid hüvesid.
Kui külvad finantsiliselt, siis sa ka lõikad finantsiliselt.
Usun, et sinu rõõm suureneb.
Sinu toetus mõjutab ka sinu lapsi, kuna võtavad sind eeskujuks
ja näevad, et tähtis on nii võtta kui ka anda.
Julgustame sind toetama.
Vahet pole, mis summas.
Me lihtsalt palume,
et annaksid enda parima ja teeksid seda püsivalt.
Meile kirjutades või helistades anname sulle lisainformatsiooni.
Oleme tänulikud abi eest.
Tähendad meile rohkem kui arvatagi oskad.
Täname teid, et teete selle teenistuse võimalikuks.
Üheskoos toidame näljaseid,
riietame vaeseid ja levitame üleilmselt evangeeliumi.
Külasta ka meie kodulehte, saada enda palvesoov,
tutvu õppematerjalidega ning Joyce'i reisigraafikuga.
Ühine meiega, et jagada Kristuse armastust üle maailma.
Tõlge: Mailis Mägi
Eelnev saade valmis tänu J. Meyer'i teenistuse toetajate abile.